Ion Beitia

Ion Beitia (Gueñes, 1947 – Bartzelona, 2016ko maiatzaren 4a) bizkaitar dantzari eta dantza maisua izan zen.

 Biografia 
Familia apal baten semea, Valentina Grigorieva irakasleak balleterako aurkitu zuen bost urterekin, berak gobernatzen zuen umezurztegian. Gaztetan, euskal dantzekiko interesa piztu zitzaion eta Olaeta Balletetan sartu zen. Haiekin etxetik kanpo bidaiatu zuen eta New Yorken bizi zen (1964), non bere lanak hainbat konpainien arreta erakarri zuen. Joffrey Balletaren parte izan zen. 1970eko hamarkadaren erdialdean izandako lesio baten ondorioz, ezin izan zuen dantzari gisa jarraitu, eta, ondorioz, EUskal Herrira itzuli zen, ezkondu egin zen eta dantza eskola bat ezarri zuen Leioan. Muntaia batzuek arrakasta berezia izan zuten Euskal Herritik kanpo, baina Euskal ballet konpainia bat sortzeko proiektuak talka egin zuen folklore tradizionalari eutsi behar zitzaiola uste zutenen aurkakotasunarekin. Euskal dantzari asko, eta bereziki bizkaitarrak, Leioako gela haietatik igaro ziren, Asier Uriagereka, Javier Amo, Leire Ortueta eta Mikel Jauregi, besteak beste. Azkenik, Beitiak irakasle gisa jarraitu zuen 'Aules de Barcelona'n eta Madrilen.

 Erreferentziak 

Kategoria:Gueñestarrak
Kategoria:Euskal Herriko ballet dantzariak
Kategoria:Bizkaiko dantzariak
Kategoria:Euskal Herriko koreografoak
Kategoria:Dantza irakasleak
Kategoria:Bartzelonan hildakoak